a 156/2024. (IV.24.) határozat melléklete

**PARKOLÓHELY ÉPÍTÉSI MEGÁLLAPODÁS**

amely létrejött egyrészről

**Mór Városi Önkormányzat** (8060 Mór, Szent István tér 6., törzsszáma: 0718485, képviseli: Fenyves Péter polgármester (a továbbiakban: **Önkormányzat**),

másrészről

**………….** (született: …………………….., anyja neve: ………………., lakcím: …………….), mint **Beruházó** (a továbbiakban: **Beruházó)** között az alábbiak szerint:

1./ A felek megállapítják, hogy Beruházó 3 db személygépkocsi együttes megállását lehetővé tevő parkolóhely építését tervezi a Mór, Bányász u. 41. szám alatti 1020 hrsz-ú ingatlan kiszolgálásához az önkormányzati tulajdonban lévő Mór, 1152 helyrajzi számú kivett közterület besorolású ingatlanon a Mór Bányász utca 41. szám alatti 1020 hrsz-ú ingatlan előtt, áteresszel az árok lefedésével, tisztítónyílások beépítésével, és a megfelelő közútcsatlakozás kialakításával.

2./ Felek egyezően rögzítik, hogy a Beruházó jelen megállapodás alapján a Mór, 1152 helyrajzi számú ingatlanon, mint közterületen építi meg saját költségén a 1./ pontban rögzített számú parkolóhelyet, az 1./ pontban meghatározott módon. A parkoló I. osztályú minőségben, kizárólag szilárd burkolattal építhető, az Önkormányzat által jóváhagyott és a Fejér Vármegyei Kormányhivatal Székesfehérvári Közlekedési, Műszaki Engedélyezési, Mérésügyi és Fogyasztóvédelmi Főosztály Útügyi Osztály által engedélyezett tervdokumentáció, valamint a jegyző által kiadott közútkezelői hozzájárulás alapján.

3./ Beruházó tudomásul veszi, hogy jelen megállapodás alapján a közterületen megépített parkolóhelyek tulajdonjogát nem szerzi meg, arra kizárólagos használati jogot sem szerez, továbbá a kialakításra kerülő parkoló az Önkormányzat tulajdonában marad. Beruházó a közterületen megépített parkolókat köteles közforgalom számára megnyitott parkolóként működtetni.

4./ A személygépkocsi parkolók teljes területének fenntartásáról, tisztításáról, síkosság mentesítéséről a műszaki átadást követően a Beruházó gondoskodik.

5./ A jelen megállapodás egymással szó szerint egyező négy (4) eredeti példányban készült. A Parkolóhely Építési Megállapodást a Szerződő Felek elolvasták, megértették és értelmezés után azt, mint jogügyleti akaratukkal teljes mértékben megegyezőt magukra nézve kötelező erejűnek elismerték és saját kezűleg helybenhagyólag aláírták.

Szerződő Felek jelen megállapodásból eredő jogvitájuk esetén kikötik a Székesfehérvári Járásbíróság kizárólagos illetékességét.

Mór, 2024. …….…..

|  |  |  |
| --- | --- | --- |
| …………………………………………….. | | …………………………………………… |
| **………………..**  beruházó | | Mór Városi Önkormányzat képviseletében  Fenyves Péter  polgármester |
| Jogi ellenjegyző:  Mór, 2024. …  …………………………………  Dr. Taba Nikoletta  jegyző | Pénzügyi ellenjegyző:  Mór, 2024. …  …………………….……………  Laki Csabáné  pénzügyi irodavezető | |